NBC News a relatat ca echipa lui Mueller - care supervizeaza ancheta cu privire la presupusa ingerinta rusa in campania prezidentiala din 2016 si posibilele conexiuni cu Rusia ale echipei de campanie a lui Donald Trump - are in vedere posibile acuzatii de spalare de bani, inducerea in eroare a agentilor federali si rolul lui Flynn intr-un posibil plan de a scoate din Statele Unite un oponent al presedintelui Turciei in schimbul a milioane de dolari.Mueller creste presiunea asupra lui Flynn dupa punerea sub acuzare a sefului de campanie a lui Trump, Paul Manafort, potrivit NBC News.Flynn a fost consilierul pe probleme de securitate nationala a lui Trump pentru doar 24 de zile, fiind nevoit sa demisioneze dupa ce s-a descoperit ca i-a ascuns adevarul vicepresedintelui Michael Pence in legatura cu contactele sale cu un inalt diplomat rus.NBC a mai relatat ca avocatii lui Flynn si ai fiului sau, Michael G. Flynn, care a lucrat cu tatal sau, au refuzat sa comenteze informatiile, la fel si biroul lui Mueller. Reuters anunta la randul sau ca nu a putut verifica informatiile din alte surse.Flynn este si cel care l-a primit la Washington pe Liviu Dragnea, iar ulterior s-a descoperit ca liderul PSD a platit 100.000 de euro pentru intreaga lovitura de PR.